recursal/SuperWikiNEXT-32B huggingface dataset:
**சர் பெல்ஹம் கிரென்வில் வுட்ஹவுஸ்** (15 அக்டோபர் 1881 - 14 பிப்ரவரி 1975) ஓர் ஆங்கில நகைச்சுவை எழுத்தாளர். அவருடைய எழுத்துகளில் புதினங்கள், சிறுகதைகள், நாடகங்கள், கவிதைகள், பாடல்கள், கட்டுரைகள் உட்பட்ட அனைத்தும் அடங்கும். எழுபது ஆண்டு காலம் தொடர்ந்து எழுதியவர். அவர் எழுத்துகள் இன்றும் பரவலாக வாசிக்கப்படுகின்றன. அரசியல் ரீதியாகவும், சமுதாய ரீதியாகவும் பல தடுமாற்றங்களைத் தன் வாழ்வில் சந்தித்ததால், ஃபிரான்சிலும் அமெரிக்காவிலும் அவர் மிகுதியான வாழ்க்கையைக் கழித்தார். ஆனாலும் இவரது முக்கிய எழுத்துக்களம், பிறப்பு, படிப்பு, இளமைகாலம் என இவரது வாழ்க்கையைப் பிரதிபலிக்கும் வகையில், முதலாம் உலகப்போருக்கு முன்னும் பின்னும் இருந்த ஆங்கிலேய மேல்தட்டு மக்கள் வாழ்க்கையைச் சார்ந்ததாக இருந்தது.

ஓர் அங்கீகரிக்கப்பட்ட ஆங்கில உரைநடை விற்பன்னரான வுட்ஹவுஸ், அவருடைய சமகாலத்தவர்களான ஹிலாய்ரெ பெல்லாக், எவெலைன் வாக் மற்றும் ரட்யார்ட் கிப்ளிங் அவர்களிடையேயும், அண்மைய எழுத்தாளர்களான ஸ்டீபன் ஃபிரை, டக்லஸ் ஆடம்ஸ், ஜே. கே. ரௌலிங் மற்றும் ஜான் லெ கர்ரே போன்றோரிடையேயும் நன்மதிப்பு பெற்றவர்.

இன்று ஜீவ்ஸ் மற்றும் பிலான்டிங்ஸ் காஸ்ட்ல் புதினங்களாலும், சிறுகதைகளினாலும் அறியப்படுபவர். வுட்ஹவுஸ் மேலும் ஒரு நாடககர்த்தாவும், பாடலாசிரியரும் ஆவார். அவர் பதினைந்து மேடை நாடகங்களுக்கு பகுதி எழுத்தாளர் ஆவார். முப்பது இசை-நகைச்சுவை நாடகங்களில், இருநூற்றைம்பது பாடல்களில் பங்குகொண்டிருக்கிறார். இவை பெரும்பாலும் ஜெரோம் கெர்னும் கய் போல்டனும் தயாரித்த நாடகங்களாகும். அவர் கோல் போர்ட்டருடன் *எனிதிங் கோஸ்*(1934) என்ற இசை நாடகத்தில் பணிபுரிந்திருக்கிறார். கெர்ன்ஸ் இசையில் புகழ்பெற்ற *ஷோ போட்* இசை நாடகத்தில் வரும் *பில்* பாடல் வரிகளை எழுதியிருக்கிறார். கெர்ஷ்வின் - ராம்பர்க் அவர்களின் நாடகமான *ரோசலி*யில்(1928), சிக்மன்ட் ராம்பர்க் இசைக்கு வரிகள் புனைந்திருக்கிறார். ருடால்ஃப் ஃப்ரிம்லுடன் அவருடைய இசைநாடகமான *தி திரீ மஸ்கெட்டியர்சில்* (1928) பணிபுரிந்திருக்கிறார். அவர் பாடலாசிரியர்களின் காட்சியகத்தில் இடம் வகிக்கிறார்.

மேற்கோள்கள்
-----------

1. ↑  "Fry on Wodehouse". PG Wodehouse books. 14 February 1975. பார்க்கப்பட்ட நாள் 2011-10-26.
2. ↑  Adams, Douglas (2002). *The Salmon of Doubt: Hitchhiking the Galaxy One Last Time*. New York: Harmony Books. பக். 63–67. .
3. ↑  "J.K. Rowling: By the Book". *The New York Times*.
4. ↑  "Personal Best: Right Ho, Jeeves". Salon. 1 October 1996. பார்க்கப்பட்ட நாள் 2012-04-17.
5. ↑  "Songwriters Hall of Fame". Songwriters Hall of Fame. 14 February 1975. Archived from the original on 2011-06-29. பார்க்கப்பட்ட நாள் 2011-10-26.
**ஜோஸ் தெட்டாயில்** (*Jose Thettayil*) (பிறப்பு 17 ஆகஸ்ட் 1950) ஓர் இந்திய அரசியல்வாதியும், தொழிற்சங்கவாதியும், வழக்கறிஞரும், ஜனதா தளத்தின் (மதச்சார்பற்ற) உறுப்பினருமாவார். இவர் கேரள அரசாங்கத்தின் முன்னாள் போக்குவரத்து அமைச்சராகவும் இருந்தார். இவர் கேரள சட்டமன்றத்தில் எர்ணாகுளம் மாவட்டத்திலுள்ள அங்கமாலி தொகுதியை பிரதிநிதித்துவப்படுத்துகிறார்.

தொழில்
------

ஜோஸ் அங்கமாலியில் 17 ஆகஸ்ட் 1950 அன்று தாமஸ் தெட்டாயில் - பிலோமினா தம்பதியருக்கு மகனாகப் பிறந்தார். இவர் காலடியில் சிறீ சங்கரா கல்லூரியில் விலங்கியல் துறையில் இளம் அறிவியல் பட்டமும், எர்ணாகுளம் அரசு சட்டக் கல்லூரியில் இளங்கலை சட்டப்பட்டமும் பெற்றார். இந்திய தேசிய காங்கிரசின் மாணவர் பிரிவான கேரள மாணவர் ஒன்றியம் மூலம் அரசியலில் நுழைந்த இவர் 1973இல் அங்கமாலி தொகுதியில் இளைஞர் காங்கிரசின் அமைப்பாளராக இருந்தார். 1975இல் இந்திய தேசிய காங்கிரசிலிருந்து வெளியேற்றப்பட்டார் , நெருக்கடி நிலை காலத்தில் 1977இல் முன்னாள் ஜனதா கட்சியில் சேர்ந்து 1980இல் மாநிலக் குழு உறுப்பினராகவும், தேசிய அமைப்பு உறுப்பினராகவும், 1981இல் எர்ணாகுளம் மாவட்டத்தின் ஜனதா கட்சியின் துணைத் தலைவராகவும் ஆனார்.

சொந்த வாழ்க்கை
--------------

ஜோஸ், டெய்சி என்பவரை மணந்தார். இவர்களுக்கு ஜோஸ், ஆதர்ஷ் என்ற இரண்டு மகன்கள் உள்ளனர்.

குற்றச்சாட்டு
-------------

ஜூன் 2013 இல், இவரும், இவரது மகன் ஆதர்ஷும் சேர்ந்து ஒரு வருடமாக பாலியல் ரீதியாக துன்புறுத்தியதாக இவரது தொகுதியில் வசிக்கும் ஒரு பெண்ணால் குற்றம் சாட்டப்பட்டனர். அப்பெண் இவருடன் இடம்பெற்ற படுக்கையறை காட்சிகளின் திருத்தப்பட்ட பதிப்புகளை வெளியிட்டார். இது ஒரு கற்பழிப்பு அல்ல, ஒரு சந்திப்பு என பின்னர் நிரூபிக்கப்பட்டது. பாலியல் துன்புறுத்தல் மனுவை "அரசியல் உள்நோக்கம்" கொண்டதாகக் கருதி இந்திய உச்ச நீதிமன்றம் நிராகரித்தது. நீதிபதி டி. எஸ். தாக்கூர் தலைமையிலான அமர்வு, அந்த பெண் தெட்டாயிலை தனது வீட்டுக்கு அழைத்ததாகவும், நெருக்கமான தருணங்களை படம் பிடித்ததாகவும் குறிப்பிட்டார்.

மேற்கோள்கள்
-----------

1. ↑  "Council of Ministers - Kerala". கேரள சட்டமன்றம். பார்க்கப்பட்ட நாள் 11 January 2010.
2. ↑  "Members of Legislative Assempbly". கேரள அரசு. Archived from the original on 30 January 2010. பார்க்கப்பட்ட நாள் 11 January 2010.
3. ↑  "Jose Thettayil". Government of Kerala. Archived from the original on 31 டிசம்பர் 2009. பார்க்கப்பட்ட நாள் 11 January 2010. `{{cite web}}`: Check date values in: `|archive-date=` (help)
4. ↑  "Woman alleges sexual abuse by Jose Thettayil & son".
5. ↑
6. ↑  "SC Rejects Sexual Harassment Case against Jose Thettayil". Archived from the original on 2021-08-09. பார்க்கப்பட்ட நாள் 2021-08-09.
7. ↑  "Supreme court clears Jose Thettayil in sex tape case".
8. ↑  "Angamaly (Kerala) Election Results 2016".

வெளி இணைப்புகள்
---------------

* அதிகாரப்பூர்வ இணையதளம்
முதல் காற்றுச் சுழலி
**வில்லியம் கம்குவாம்பா** (*William Kamkwamba*) என்பவர் மலாவி நாட்டிலுள்ள காசுன்கு ஊரில் வறுமையான குடும்பத்தில் பிறந்த கண்டுபிடிப்பாளர்; பொறியாளர். அவரது குடும்பத்தினர், முக்கிய வருமானமாக, வேளாண்மையையே நம்பியிருந்தனர். சிறுவயது முதல் தனது வாழிடத்தில் கிடைக்கும் பொருட்களைக் கொண்டும், மறுசுழற்சி செய்யப்பட்ட பொருட்களைப் பயன்படுத்தியும், வில்லியம் தனது நண்பர்களுடன் விளையாடி மகிழ்வார். பள்ளிக் கட்டணம் கட்டா இயலாத சூழ்நிலையில் பள்ளிப்படிப்பை முதலில் கைவிடுகிறார். இருப்பினும், பல போராட்டங்களுக்குப் பிறகு பள்ளி நூலகத்தில் தொடர்ந்து பல்வேறு நூல்களைப் படித்தார். அதனால் அவர் மின்னணுவியல் துறையில் ஆர்வம் கொண்டு, கிராமத்து வானொலிகளைப் பழுது நீக்கித் தரும் கடை நடத்தி வந்தார். அதில் போதிய வருமானம் அவருக்குக் கிடைக்கவில்லை. தொடர்ந்து நூல் படிக்கும் பழக்கத்தால், **ஆற்றலைப் பயன்படுத்துதல்** (*Using Energy*) என்ற நூலினால் மன உந்துதல்களைப் பெற்றார்.

கட்டியமைத்தல்
-------------

2001 ஆம் ஆண்டில், கசுங்குவிலிருந்து கிழக்கே 23 கிலோமீட்டர்கள் (14 mi) தொலைவில் உள்ள தனது ஊரான விம்பேவில், அவரது குடும்பத்தினர் வசித்தனர். அவ்வீட்டின் பல மின்கருவிகளுக்கு, மின்சாரம் வழங்குவதற்காக, நீலப் பசை மரங்களையும், மிதிவண்டி பாகங்களையும். உள்ளூர் குப்பைக்கூள மேட்டில் இருந்து சில பொருட்களையும் பயன்படுத்தி, காற்றுச் சுழலியை உருவாக்கினார். அவர் தனது சிற்றூரில், சூரிய சக்தியில் இயங்கும், முதல் குடிநீர் விசையியக்கக் குழாயைக் கட்டியமைத்ததால், அவர் நாட்டினரால் பாரட்டப் பெற்றார். அப்போதிருந்து, மேலும் இரண்டு காற்றுச் சுழலிகளை, 12 மீட்டர்கள் (39 அடி) உயரத்தில் கட்டியமைத்தார். அந்த இரண்டில் ஒன்றினை, அவர் நாட்டின் தலைநகரான இலிலொங்வேயில் கட்டியமைத்திருந்தார் என்பது குறிப்பிடத்தகுந்த மதிப்பினைப் பெற்றுத் தந்தது. இவ்வாறாக தங்கள் வாழ்விடத்தினைச் சுற்றியுள்ள குப்பைக்கூளங்களில் இருந்து, காற்றுச் சுழலி அமைத்து, நிலத்தடி நீரை அனைவரும் பயன்படுத்த வழிவகுத்தார்.

கல்வி
-----

2007 ஆம் ஆண்டில், இவர் கேம்பிரிட்ஜ் பல்கலைக்கழகத்தின் தீவிரமான இரண்டு ஆண்டு கல்வித் திட்டங்களினால் பயன்பெறுகிறார்.

மேற்கோள்கள்
-----------

1. ↑  Kamkwamba, William; Mealer, Bryan (2009). *காற்றைப் பயன்படுத்திய சிறுவன்: மின்சாரம் மற்றும் நம்பிக்கையின் நீரோட்டங்களை உருவாக்குதல்*. NY York, NY: HarperCollins-Publ. பன்னாட்டுத் தரப்புத்தக எண்:978-0-06-173033-7. .
2. ↑  Atwater, Mary (1995). *Using energy*. New York: Macmillan/McGraw-Hill School Pub. Co. பன்னாட்டுத் தரப்புத்தக எண்:978-0-02-276142-4. இணையக் கணினி நூலக மையம்:34171724.
3. ↑  "TED Speaker: William Kamkwamba — Inventor". TED. பார்க்கப்பட்ட நாள் 26 பெப்பிரவரி 2024.
4. ↑  "William Kamkwamba, ALA Student, adds "Bestselling Author" to his CV". *African Leadership Academy* (in அமெரிக்க ஆங்கிலம்). 2009-10-20. பார்க்கப்பட்ட நாள் 2024-01-19.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Discolampa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**டைசுகோலம்பா** (Discolampa) என்பது நீலன்கள் (லைகேனிடே) பட்டாம்பூச்சிகள் குடும்பத்தில் இலங்கை முதல் நியூ கினியா வரை காணப்படும் ஓர் பேரினமாகும். இந்தப் பேரினத்தின் கீழ் மூன்று சிற்றினங்கள் உள்ளன.

சிற்றினங்கள்
------------

* *டைசுகோலம்பா அல்புலா* (க்ரோஸ்-ஸ்மித், 1897) மேற்கு ஐரியன் (நியூ கினியா)
* *டைசுகோலம்பா எத்தியன்* (வெஸ்ட்வுட், 1851)
* *டைசுகோலம்பா இலிசசு* (சி. & ஆர். பெல்டர், 1859) சுலவேசி

வெளி இணைப்புகள்
---------------

* புனட் வகைபாட்டியல்
* *போல்டில் டைசுகோலம்பா*வைக் குறிக்கும் படங்கள்
**மணி கவுல்** (*Mani Kaul*, டிசம்பர் 25, 1944 – ஜூலை 6, 2011) இந்தியத் திரைப்படத்துறையில் கலைப்படங்களை இயக்கி புகழ்பெற்ற இயக்குநர்.

வாழ்க்கை
--------

மணி கவுலின் இயற்பெயர் ரவீந்திரநாத் கவுல். ராஜஸ்தான் மாநிலம் ஜோத்பூரில் பிறந்தவர். பூனாவில் உள்ள புகழ்பெற்ற மத்திய திரைப்பட தொலைக்காட்சி பயிற்சி நிலையத்தின் மாணவர். அங்கே புகழ்மிக்க வங்க இயக்குநரான ரித்விக் கட்டக் ஆசிரியராக பணியாற்றியபோது அவரது மாணவரானார். ரித்விக் கட்டக்கின் சோதனைமுறை திரைமுயற்சிகளில் ஈடுபாடுகொண்டார். 1966ல் பட்டம் பெற்றார். 1969ல் உஸ்கி ரொட்டி படத்தின் மூலம் தனது சினிமா‌ வாழ்க்கையை தொடங்கிய மணி கவுல், அந்த படத்திற்காக பிலிம்பேர் விருதும் பெற்றார். ஆசாத் கா ஏக் தின், துவிதா, இடியட் போன்ற படங்களை இயக்கியுள்ளார். "சித்தேஸ்வரி" என்று ஆவணப் படத்திற்காக தேசிய விருதும் பெற்றுள்ளார். மணி கவுல் புகழ்பெற்ற இந்தி இயக்குநர் மகேஷ் கவுலின் மருமகன். திரைப்பட தொழில்நுட்ப கலைஞர் சங்கத்தை 1976ல் தோற்றுவித்த முன்னோடிகளில் ஒருவர்.

விருதுகள்
---------

தேசிய விருதுகள்
* 1974: சிறந்த இயக்குநர் - துவிதா
* 1989: சிறந்த ஆவணப்பட இயக்குநர் - சித்தேஸ்வரி

பிலிம்பேர் விருதுகள்
* 1971: உஸ்கி ரொட்டி
* 1972: ஆசாத் கா ஏக் தின்
* 1974: துவிதா
* 1993: இடியட்

திரைப்படங்கள்
-------------

* உஸ்கி ரொட்டிi (1969)
* ஆஸாத் கா ஏக் தின் (1971)
* துவிதா (1973)
* காசிராம் கொத்வால் (1979)
* சதா சே உதாடா ஆத்மி (1980)
* துருபத் (1982)
* மாட்டி மனஸ் (1984)
* சித்தேஸ்வரி (1989)
* நாஸர் (1989)
* இடியட் (1992)
* The Cloud Door (1995)
* நௌகார் கி கமீஸ் (1999)[10]
* ஃபோஜ் (2000)
* இக் பென் கீன் அண்டெர் 2002
* A Monkey's Raincoat (2005)
* 'Signature Film' for Osian Cinefan Festival of Asian Cinema (2006)
**ராம்சிங் சஞ்சய் யாதவ்** (*Ramsingh Sanjay Yadav*, பிறப்பு: மே 10, 1995) என்பவர் தமிழ்நாட்டின், கிருட்டிணகிரி மாவட்டத்தின், ஒசூரைச் சேர்ந்த ஒரு துடுப்பாட்ட வீரராவார். இவர் ஐபிஎல் போட்டிக்காக கொல்கத்தா நைட் ரைடர்ஸ் அணிக்காக ரூ 10 இலட்சத்துக்கு ஏலம் எடுக்கப்பட்டுள்ளார்.

வாழ்க்கை
--------

சஞ்சய் யாதவின் தந்தை ராம்சிங் யாதவ், தாயார் மாயாதேவி ஆகியோர் உத்தரபிரதேசத்தின் கோரக்பூரில் இருந்து 2000 ஆண்டுகளின் துவக்கத்தில் பிழைப்பு தேடி ஓசூர் பகுதிக்கு வந்தவர்களாவர். ராம்சிங் யாதவ் ஓசூரில் வண்ணம் பூசுபவராகப் பணியாற்றி வருகிறார். இவர்கள் ஓசூர் காமராஜ் குடியிருப்பில் உள்ள வாடகை வீட்டில் வசித்து வருகின்றனர். சஞ்சய் யாதவ் சிறுவயதிலிருந்தே துடுப்பாட்டத்தில் ஆர்வம் உடையவர். சஞ்சய் யாதவ் சென்னை லயோலா கல்லூரியில் புள்ளியியல் இளம் அறிவியல் பாடத்தில் இரண்டாம் ஆண்டு படித்து வருகிறார்.

துடுப்பாட்டம்
-------------

சஞ்சய் யாதவ் இடது கை துடுப்பாட்ட வீரராகவும், இடது கை சுழற்பந்து வீச்சாளராகவும் உள்ளார். 2017 ஆண்டு நடந்த தமிழ்நாடு பிரிமியர் லீக் தொடரில் திருவள்ளூர் வீரன்ஸ் அணிக்காக பங்கேற்றார். இதில், திருவள்ளூர் வீரன்ஸ் அணியில் இடம் பெற்று திண்டுக்கல் அணிக்கு எதிராக சிறப்பான ஆடினார். 2017 ஆண்டு துவக்கத்தில் தமிழ்நாடு 20-20 அணிக்காக விளையாடிய போது கேரள அணிக்கு எதிராக, முக்கியமான கட்டத்தில் சிறப்பாக ஆடி தனது அணியை வெற்றி பெறச் செய்தார். இதன் மூலம் சஞ்சய் யாதவுக்கு ஐ.பி.எல். வாய்ப்பு கிடைத்துள்ளது. 2017 ஆண்டு பெங்களூருவில் நடந்த ஐபிஎல் ஏலத்தில் இறுதி கட்டமாக 351 வீரர்கள் பங்கேற்றனர். இதில் கொல்கத்தா நைட் ரைடர்ஸ் அணிக்கு 10 லட்சம் ரூபாய்க்கு சஞ்சய் யாதவ் ஏலம் எடுக்கப்பட்டுள்ளார்.

மேற்கோள்கள்
-----------

1. ↑  "Sanjay Yadav". *Cricinfo*. பார்க்கப்பட்ட நாள் 3-03-2017. `{{cite web}}`: Check date values in: `|accessdate=` (help)
2. ↑  "ஐபிஎல் போட்டிக்காக ஓசூர் வீரர் கொல்கத்தா அணிக்கு தேர்வு". *செய்தி*.. Archived from the original on 2017-04-19. பார்க்கப்பட்ட நாள் 3 மார்ச் 2017. `{{cite web}}`: Check date values in: `|accessdate=` (help); External link in ``|publisher=`` (help)
3. ↑  கார்த்திக் கிருஷ்ணா (20 பெப்ரவரி 2017). "ஐபிஎல் ஏலம் 2017: இந்திய பந்துவீச்சாளர்களுக்கு அதிக மவுசு". *செய்தி*. தி இந்து. பார்க்கப்பட்ட நாள் 3 மார்ச் 2017. `{{cite web}}`: Check date values in: `|accessdate=` and `|date=` (help)
**இலா அருண்** *(Ila Arun)* ஒரு பிரபலமான இந்திய நடிகை, தொலைக்காட்சி ஆளுமை மற்றும் ராஜஸ்தானிய நாட்டுப்புற பாப் பாடகர் ஆவார். ஒரு தனித்துவமான, ''ஹஸ்கி''குரல் நாட்டுப்புற பாப் பாடல்களுக்கு ஒரு தனித்துவத்தை அளிக்கிறது. அவரது மகள் இஷிதா அருண் *லாமே* , *ஜோதா அக்பர்* , *ஷாடி கே சைட் எஃபெக்ட்ஸ்* மற்றும் சமீபத்தில் *பேகம் ஜான்* போன்ற பல முக்கிய பாலிவுட் திரைப்படங்களில் அவர் தோன்றியுள்ளார்.

தனிப்பட்ட வாழ்க்கை
------------------

ஜோத்பூரில் பிறந்த இவர் ஜெய்ப்பூரில் வளர்ந்தார். அங்கு மகாராணி பெண்கள் கல்லூரியில் பட்டம் பெற்றார். கடற்படை அதிகாரி *அருண் பாஜ்பாய்* என்பவரை திருமணம் செய்து கொண்டார். அவரது சகோதரர்கள் *பியுஷ் பாண்டே* மற்றும் *பிரசூன் பாண்டே* ஆகியோர் விளம்பர நிறுவனங்களை நடத்தி வருகின்றனர். மேலும் அருண் அவர்களுக்கு இரண்டு சகோதரிகள் உள்ளனர், *ரமா பாண்டே*  இவர் ''பிபிசி'' பத்திரிகையாளர் மற்றும் ''தூர்தர்ஷன்'' தொலைக்காட்சியில் செய்தி வாசிப்பவர் ஆவார், மற்றொரு சகோதரி *திரிப்தி பாண்டே* ஒரு கலாச்சார ஆர்வலர் மற்றும் சுற்றுலா நிபுணர் ஆவார். இலா அருணின் தாயும் ஒரு நடிகையாவார்.

பின்னணி பாடல்கள்
----------------

அருண் இந்தி, தெலுங்கு, தமிழ் மற்றும் தெலுங்கு மொழிகளில் பல பாடல்களை பாடியுள்ளார். நடிகை மாதுரி தீட்சித் நடித்த *கல்நாயக்* என்ற படத்தில் இடம் பெற்ற''சோலி கே பீச்சே'' என்ற மிக பிரபலமான திரைப்பட பாடலை [*[ஆல்கா யாக்னிக்|ஆல்கா யாக்னிக்குடன்]]* இணைந்து பாடியுள்ளார், அப்பாடலுக்காக சிறந்த திரைப்பட பின்னணி பாடகருக்கான *பிலிம்பேர்* விருதை வென்றார். *கரன் அர்ஜூனின்* ஸ்ரீதேவி நடித்த *லம்ஹே* திரைப்படத்தில் இடம் பெற்ற புகழ்பெற்ற *''குப் சுப்'' என்ற ம்ற்றொரு பாடலை* *லதா மங்கேஷ்கருடன்* சேர்ந்து பாடியுள்ளார். "மோர்னி பாகா மா போலே" என்ற பாடலாலும் இவர் நன்கு அறியப்படுகிறார். ஏ.ஆர்.ரஹ்மான் இசையமைத்த *மிஸ்டர் ரோமியோ* என்ற தமிழ்ப் படத்தின் "முத்து முத்து மழை" என்ற பாடலும் இவருக்கு புகழ் சேர்த்தது.

நடிப்பு
-------

அருண் முதலில் *லைஃப்லைன் என்ற* இந்தி தூர்தர்ஷன் தொலைக்காட்சித் தொடரில் *ஜீவன்ரேகா* என்ற மருத்துவர் வேடத்தில், தன்வி ஆஸ்மியுடன் இணைந்து நடித்தார். 2008 ஆம் ஆண்டில் *ஜோதா அக்பரில்*, அக்பரின் புத்திசாலித்தனமான செவிலி மற்றும் அரசியல் ஆலோசகரான *மஹாம் அஞ்கா* வேடத்தில் நடித்தார். *சைனா கேட்*, *சின்கரி*, *வெல் டான் அபா*, *வெல்கம் டோ ஜஜ்ஜன்பூர்*, *வெஸ்ட் ஈஸ் வெஸ்ட்* மற்றும் *கதாக்* போன்ற பல படங்களில் அவர் நடித்துள்ளார். *பேகம் ஜானின்* *ஷாடி கே சைட் எஃபெக்ட்ஸ்* படத்தில் நடிகர்களான வித்யா பாலன் மற்றும் *ஃபர்ஹான் அக்தர்* ஆகியோருடன் நடித்திருந்தது அவரது மிகச் சமீபத்திய முயற்சியாக இருந்தது.

குறிப்புகள்
-----------

1. ↑  Award
2. ↑  "Slumdog Millionaire music review : glamsham.com" (in ஆங்கிலம்). Archived from the original on 2018-07-26. பார்க்கப்பட்ட நாள் 2019-03-18.
பண்டிட் **தத்தாத்ரேயா விஷ்ணு பலூசுகர்** (Dattatreya Vishnu Paluskar) (28 மே 1921 - 26 அக்டோபர் 1955) இவர் பாரம்பரிய இந்துஸ்தானி இசைப் பாடகராவார். இவர் ஒரு குழந்தை அதிசயமாக கருதப்பட்டார்.

ஆரம்பகால வாழ்க்கையும் பின்னணியும்
---------------------------------

இவர், மகாராட்டிராவின் நாசிக் நகரில் பிரபல இந்துஸ்தானி இசைக்கலைஞர் விஷ்ணு திகம்பர் பலூசுகருக்கு பிறந்தார். இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், இவர்கள் "பலூசுகர்" குடும்பம் என்று அறியப்பட்டனர்.

இவரது பத்து வயதில் இவரது தந்தை இறந்து போனார். பின்னர் பண்டிட் வினாயக்ராவ் பட்வர்தன் மற்றும் நாராயணராவ் வியாசு ஆகியோரிடம் பயிற்சி பெற்றார். இவருக்கு பண்டிட் சிந்தமன்ராவ் பலூசுகர் மற்றும் பண்டிட் மிராஷி புவா ஆகியோரும் பயிற்சி அளித்தனர் .

தொழிலும் வாழ்க்கையும்
---------------------

இவர், தனது பதினான்கு வயதில் பஞ்சாபிலுள்ள ஹர்வல்லப் சங்க சம்மேளனத்தில் தனது முதல் நிகழ்ச்சியை வழங்கினார். இவர் குவாலியர் பள்ளி மற்றும் காந்தர்வ மகாவித்யாலயத்தை மரபுரிமையாகப் பெற்றார். ஆனால் மற்ற பள்ளிகள் மற்றும் பாணிகளின் அழகியல் அம்சங்களை ஏற்றுக்கொள்வதில் இவர் எப்போதும் திறந்த மனதுடன் இருந்தார். 

இவர் பைஜு பாவ்ரா என்ற பாலிவுட் படத்தில் அமீர் கானுடன் ஒரு டூயட் பாடியுள்ளார். மேலும் ஷாப் மோச்சன் என்ற பெங்காலி படத்திலும் பாடியுள்ளார்.

இறப்பு
------

இவர் 1955 அக்டோபர் 26 அன்று மூளையழற்சி காரணமாக மும்பையில்,இறந்தார்.

குறிப்புகள்
-----------

1. ↑  "The Hindu : Entertainment Bangalore / Music : Scion of a regal style". Archived from the original on 2006-09-04. பார்க்கப்பட்ட நாள் 2020-12-15.
2. ↑  The Telegraph - Calcutta : Opinion
3. ↑  "Report in The Hindu, dated 27 October 1955". Archived from the original on 4 மே 2010. பார்க்கப்பட்ட நாள் 15 டிசம்பர் 2020. `{{cite web}}`: Check date values in: `|access-date=` (help)

வெளி இணைப்புகள்
---------------

* D. V. Paluskar Page
* Extract from G.N. Joshi's "Down Melody Lane" (1984)
* Paluskar recordings on www.sarangi.info பரணிடப்பட்டது 2009-05-19 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| கலைஞர் | 
* MusicBrainz

 |
| மற்றவை | 
* Europeana
* SNAC

 |
**நீலம் கௌரானி** (*Neelam Gouhrani*) தொழில் ரீதியாக **நந்தினி ராய்** ( *Nandini Rai* ) என்று அழைக்கப்படும் இவர் தெலுங்குத் திரைப்படங்களில் பணிபுரியும் ஒரு இந்திய நடிகையும், வடிவழகியுமாவார். 2010 ஆம் ஆண்டின் "மிஸ் ஆந்திரப் பிரதேசம்" பட்டத்தை வென்ற  பின்னர் இவருக்கு நடிக்கும் வாய்ப்பு வந்தது.

சொந்த வாழ்க்கை
--------------

நந்தினி சிந்தி குடும்பத்தைச் சேர்ந்தவர். ஐதராபாத்தில் உள்ள செயின்ட் அல்பன்ஸ் உயர்நிலைப் பள்ளியில் தனது பள்ளிப் படிப்பை முடித்தார். 2005 இல் பட்டம் பெற்றார். இலண்டனில் வணிக நிர்வாகத்தில் முதுநிலையை முடித்துள்ளார். 80 க்கும் மேற்பட்ட தேசிய மற்றும் சர்வதேச பொருட்களின் விளம்பரங்களில் தோன்றியுள்ளார்.

தொழில் வாழ்க்கை
---------------

பல அழகுப் போட்டிகளில் வென்றுள்ளார்.. குறிப்பாக, மிஸ் ஐதராபாத் 2008, மிஸ் ஆந்திரப் பிரதேசம் 2010, மிஸ் பாண்டலூன்ஸ் ஃப்ரெஷ் பேஸ் ஆஃப் ஏபி 2009 மற்றும் மிஸ் பியூட்டிஃபுல் ஐஸ் ஆஃப் ஏபி 2010. போன்றவற்றைக் கூறலாம்

இவர் *ஃபேமிலி பேக்* என்ற இந்தி படத்திலும், தெலுங்கு படமான *மாயா*விலும் நடித்துள்ளார். மற்றொரு தெலுங்கு திரைப்படமான *மொசகல்லக்கு மொசகாடு*வில் நடித்துள்ளார். 2012 இல், பாலிவுட் படமான *லாக் இன்* படத்திலும் காணப்பட்டார். ஏ. சஜீத்தின் *குட்பை டிசம்பர்* என்ற மலையாளத் திரைப்படத்தில் அறிமுகமானார். 2014 இல், *குஷி குஷியாகி* என்ற தனது முதல் கன்னடப் படத்தில் நடித்தார். அதில் ஆடை வடிவமைப்பாளராக நடித்திருந்தார். தனது முதல் தமிழ் படமான *கிரஹணம்* என்ற படத்தில் நடிக்க ஒப்பந்தமாகியுள்ளார். மேலும் தெலுங்கு படமான *சுடிகாடு 2* க்கு ஒப்பந்தம் செய்துள்ளார். அதில் அவர் கிராமத்து பெண்ணாக நடிக்கிறார். நடிகர் நானி தொகுத்து வழங்கிய உண்மைத் தொலைக்காட்சி நிகழ்ச்சியான *பிக் பாஸ் 2* இன் போட்டியாளர்களில் ஒருவராகவும் இருந்தார்.

சான்றுகள்
---------

1. 1 2  "New 'naughty' girl in town | Deccan Chronicle". *Deccan Chronicle*. Archived from the original on 2 March 2012. பார்க்கப்பட்ட நாள் 17 January 2022.
2. 1 2 3  Asha Prakash, TNN (27 February 2012). "Who inspired Nandini Rai's makeover?". *தி டைம்ஸ் ஆஃப் இந்தியா*. Archived from the original on 1 July 2012. பார்க்கப்பட்ட நாள் 17 August 2013.
3. ↑  Pecheti, Prakash (21 May 2021). "Nandini Rai prefers intense roles". *Telangana Today* இம் மூலத்தில் இருந்து 21 June 2021 அன்று. பரணிடப்பட்டது.. .
4. 1 2  "Who is Bigg Boss 2 Contestant Nandini Rai?". 18 June 2018.
5. 1 2 3 4  Anasuya Menon (25 February 2012). "Hello Mollywood!". *The Hindu*. பார்க்கப்பட்ட நாள் 17 August 2013.
6. ↑  "It's final, Ganesh's next is Kushi Kushiyalli - Times of India". *தி டைம்ஸ் ஆஃப் இந்தியா*.
7. ↑  "Nandini Rai comes between Ganesh and Amoolya - Times of India". *தி டைம்ஸ் ஆஃப் இந்தியா*.
8. ↑  "Nandini Rai to debut in Tamil - Times of India". *தி டைம்ஸ் ஆஃப் இந்தியா*.

வெளி இணைப்புகள்
---------------

* ஐ.எம்.டி.பி இணையத்தளத்தில் நந்தினி ராய்
1792 ஆண்டைய ஒரு ஓவியத்தில் ஒரு இந்து கோயிலும் ஒரு சத்திரமும்.
அகரமுதலிகளில் பல பொருள்கள் கொடுக்கப்பட்டிருந்தாலும், தற்காலத்தில் **சத்திரம்** (Choultry) என்பது வழிப்போக்கர்கள் மற்றும் யாத்திரீகர்கள் இளைப்பாறிச் செல்வதற்காக அமைக்கப்பட்ட ஓர் இடத்தைக் குறிக்கும். சென்னைப் பல்கலைக்கழகத் தமிழ் அகராதி, சத்திரம் என்பதற்கு *அன்னசாலை* என்று பொருள் கொடுத்துள்ளது. இதன்படி சத்திரம் என்பது தங்கிச் செல்வதற்கான இட வசதியுடன் வழிப்போக்கர்களுக்கு உணவும் அளித்துப் பசி தீர்க்கும் இடமாகவும் அமைந்தது தெரிகிறது.

முற்காலத்தில் போக்குவரத்து மிக மெதுவாகவே நடைபெற்றது. விலங்குகளால் இழுத்துச் செல்லப்படும் மாட்டு வண்டிகள் போன்றவை பயன்பாட்டில் இருந்தன. பெருமளவில் கால்நடையாகவும் போக்குவரத்துகள் மேற்கொள்ளப்பட்டன. ஊர்களுக்கு இடைப்பட்ட சாலைகள் பொதுவாக இரவில் பாதுகாப்பு அற்றவையாகவே இருந்தன. இதனால் தொலை தூரப் பயணிகள் இரவில் தங்கிச் செல்வதற்குப் பாதுகாப்பான இடங்கள் தேவைப்பட்டன. கோடை காலங்களில், பகல் நேரங்களிலும் கூட வழிப்போக்கர்களான மனிதர்கள் மட்டுமன்றி, அவர்கள் பயணம் செய்யும் வண்டிகளை இழுத்துச் செல்லும் விலங்குகளும், இளைப்பாறவும், உணவு, தண்ணீர் முதலியன பெற்றுக்கொள்வதற்கும் வேண்டிய தேவையும் இருந்தது.

மிகப் பழைய காலத்தில் இருந்தே மன்னர்களும், செல்வர்களும், வேறுபலரும் சத்திரங்கள் அமைப்பதை ஒரு சிறந்த அறப்பணியாகக் கருதி முக்கியமான இடங்களில் சத்திரங்களை அமைத்து வந்தனர்.

தமிழ்நாட்டுச் சத்திரங்கள் சில
-----------------------------

1. இராணி மங்கம்மாள் சத்திரம், மதுரை
2. மோனிகர் சத்திரம் சென்னை
3. முக்தாம்பாள் சத்திரம், ஒரத்தநாடு

படவரிசை
-------

* மதுரை இந்து கோயிலின் ஒரு சத்திரம்மதுரை இந்து கோயிலின் ஒரு சத்திரம்
* திருவரங்கம் கோயிலின் ஒரு சத்திரம்திருவரங்கம் கோயிலின் ஒரு சத்திரம்
* தமிழ்நாட்டில் நாயக்கர் காலத்தில் கட்டப்பட்ட ஒரு சத்திரம்தமிழ்நாட்டில் நாயக்கர் காலத்தில் கட்டப்பட்ட ஒரு சத்திரம்

இதையும் காண்க
-------------

* மோனிகர் சத்திரம்

மேற்கோள்கள்
-----------

1. ↑  "ராணி மங்கம்மாள் சத்திரத்தில்". தினமணி. பார்க்கப்பட்ட நாள் 24 ஆகத்து 2014.
2. ↑  முகமது ஹுசைன் (14 ஏப்ரல் 2018). "அன்று அன்னச் சத்திரம் இன்று மருத்துவமனை". *கட்டுரை*. தி இந்து தமிழ். பார்க்கப்பட்ட நாள் 16 ஏப்ரல் 2018. `{{cite web}}`: Check date values in: `|accessdate=` and `|date=` (help)
3. ↑  தஞ்சை வெ. கோபாலன். *தஞ்சையை ஆண்ட மராட்டியர் வரலாறு, பகுதி 21*. சென்னை: .
"தேரை" ஒன்றின் எடுத்துக்காட்டு*Bufo fowleri*.
புணர்ச்சியில் ஈடுபட்டுள்ள ஓர் ஆண் மற்றும் பெண் தேரை. கறுப்பு வடங்கள் முட்டைகளாகும்.
உருநிறம் மாற்றும் ஓர் தேரை

**தேரை** அனுரா வரிசையின் பலவகை நிலநீர் வாழிகளின் இனங்களைக் குறிக்கும். இவற்றிற்கும் தவளைகளுக்கும் இடையே வறண்ட சூழலிலும் வாழக்கூடிய வகையிலான தேரைகளின் உருவைக் கொண்டு வேறுபடுத்தப்படுகின்றன. *கல்லினுள் தேரைக்கும்* உணவு வழங்கும் இறைவனைக் குறித்தப் பாடல் இவை வாழும் சூழலை எடுத்தியம்புவதாக உள்ளது. இவற்றின் தோல் நீரை தேக்கிக்கொள்ளும்விதமாக தடித்துக் காணப்படுகிறது. மேலும் வேட்டையாடும் விலங்குகளிடமிருந்து காப்பாற்றிக்கொள்ள பழுப்பு நிறத்தைக் கொண்டுள்ளது. அவற்றின் தோலில் பருக்கள் போன்ற வெளியுடல் சுரப்பிகள் உள்ளன. மேலும் தாவுகின்ற தவளைகள் போலன்றி இவை கால்களைக் கொண்டு நடக்கின்றன. குளிர்காலங்களில் தங்கள் தோலைப் பாதுகாக்க வளைகளில் பதுங்குகின்றன. தேரைகளுக்குக் கண்களுக்குப் பின்னால் ஒரு சிறு நஞ்சுச் சுரப்பி அமைந்திருக்கும். இவற்றின் எதிரிகளிடமிருந்து தப்பிக்க இந்தத் தற்காப்பானது பயன்படுகிறது. மனிதர்களுக்கு இந்த நச்சு சுரபியினால் எவ்வித ஆபத்தும் இல்லை. ஆனால் இவை இவ்வினத்தின் வரலாற்றைப் பாதிப்பதில்லை. உயிரியல் வகைப்பாடு ஓரினத்தின் வளரும் மாற்றங்களை மட்டுமே கருத்தில் கொள்வதால் தேரைகளும் தவளைகளும் ஒரே வகைப்பாட்டில் உள்ளன.

மேலும் படிக்க
-------------

* Beltz, Ellin (2005). *Frogs: Inside their Remarkable World*. Firefly Books. பன்னாட்டுத் தரப்புத்தக எண்:1552978699. .

Wikisource இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:  "தேரை". *பிரித்தானிக்கா கலைக்களஞ்சியம்* (11th). (1911). Cambridge University Press.

வெளி இணைப்புகள்
---------------

தேரையும் தேரையர்களும்: சில தமிழ் மரபுகளின் குறிப்புகள் சுந்தர் காளி, இந்து தமிழ் rasi love

மேற்கோள்கள்
-----------

1. ↑  உயிரினப் பன்மை: மறைந்துவரும் மழைக்காலக் கச்சேரிகள், கட்டுரை, சு.வே. கணேஷ்வர், இந்து தமிழ், 2019 திசம்பர் 21
**சன்வே தைஹுலைட்** *(English :Sunway TaihuLight, Chinese:神威·太湖之光)* என்பது 93 ஐம்மிதப்புப் புள்ளிச் செயல்பாடு கொண்ட சீனாவின் மீத்திறன் கணினியாகும்.அதாவது ஒரு வினாடியில் 93 ட்ரில்லியன் கணித்தல்களைச் செய்யக்கூடியது. ஒரு குவாட்ரில்லியன்  என்பது ஓராயிரம் டிரில்லியன்களைக் (1000 X 1000 X 1000 X 1000 X 1000) குறிக்கும். இம் மீத்திறன் கணணியானது 40,960 ப்ரோசெசர் இணைப்புகளை கொண்டுள்ளது. இதன் நினைவகம் 1.31 Peta Byte (10005 PB) கொண்டு செயல்படுகின்றது. இது சன்வே ரைஸ் 2.0.5 (Sunway RaiseOS 2.0.5) என்ற லினக்ஸ் இயங்குதளத்தின் முலம் இயக்கப்பட்டுக்கொண்டு இருக்கிறது.

இதற்கு முன்னர் உலகின் அதிவேகக் கணணியாக இருந்த சீனாவின் தியான்கே-2 மீத்திறன் கணணியை போல் ஏறத்தாழ இரண்டு மடங்கு வேகமுடையதாகவும் ,மும்மடங்கு திறமையாகவும் செயல்படுகிறது.எடுத்துக்காட்டாக உலகிலுள்ள 7.2 பில்லியன் மக்கள் மின்னணு கால்குலேட்டர்களை 32 ஆண்டுகள் பயன்படுத்தி அல்லது இரண்டு மில்லியன் டெஸ்க்டாப் கணினிகள் ஒன்றாக ஒரு நிமிடம் பயன்படுத்தி செய்யும் ஒரு வேலையை இது 60 வினாடியில் முடித்துவிடும் வல்லமை கொண்டது. இது சீனாவில் ஜியாங்க்சு மாகணத்திலுள்ள தேசிய மீத்திறன் கணினி மையத்தில் (National Research Centre of Parallel Computer Engineering and Technology (NRCPC)) உள்ளது.

அமெரிக்க சக்திவளத்துறையினரால் பயன்படுத்தப்படும் டைட்டான் மீத்திறன் கணனியின் உச்சபட்ச செயற்பாட்டு திறன் 17.59 ஐம்மிதப்புப் புள்ளிச் செயல்பாடு ஆகும். சன்வே தைஹுலைட் மீத்திறன் கணனியானது சீன தேசிய மீக்கணினிப் மையத்தில் வக்ஷி(wuxi) புகைப்பட சேர் ஜியாங்சு(Jiangsu) மாகாணத்தில் உள்ளது. இதன் மதிப்பு 270 மில்லியன் டாலர். இந்திய ரூபாய் மதிப்பில் 18170851500. இது தேசிய மீத்திறன் கணனி நிறுவகத்தில் நிறுவப்பட்டு தென்சீனாவின் கல்வி மற்றும் ஆய்வுகளிற்காக பயன்படுத்தப்படவுள்ளது.இது உலகின் மிக வேகமான கணினியாக ஜூன் 2016-ல் அறிவிக்கப்பட்டது.

வெளி இணைப்புகள்
---------------

* 
* 
* 
* 
*

இவற்றையும் பார்க்க
------------------

* மீத்திறன் கணினி
* தியான்கே-2
* தியான்கே-1

பயன்பாடுகள்
-----------

* தொழில்துறை வடிவமைப்பு
* மருத்துவ ஆராய்ச்சி
* வானிலை ஆராய்ச்சி
* எண்ணெய் வள மேம்படுத்துதல்

மேற்கோள்கள்
-----------

1. ↑  "June 2016". TOP500. பார்க்கப்பட்ட நாள் June 2016. `{{cite web}}`: Check date values in: `|accessdate=` (help)
2. ↑  "Visit to the National University for Defense Technology Changsha, China". June 2016. Archived from the original on 2016-06-23. பார்க்கப்பட்ட நாள் June 2016. `{{cite web}}`: Check date values in: `|accessdate=` (help)
**தமராக்கி அஞ்சல் கலியுக வரத அய்யனார் கோயில்** தமிழ்நாட்டில் சிவகங்கை மாவட்டம், தமராக்கி அஞ்சல் என்னும் ஊரில் அமைந்துள்ள கிராமக் கோயிலாகும்.

கோயில் அமைப்பு
--------------

இக்கோயிலில் கலியுக வரத அய்யனார், பூர்ணகலாதேவி, புஷ்கலாதேவி சன்னதிகளும், சுப்பிரமணியர் உடன் வள்ளிதெய்வானை, விநாயகர், ஆண்டிச்சாமி, வைரவசாமி, நவகிரகங்கள், நாதர், யானை, துவராபாலகர், பலிபீடம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. கார்த்திகை மாதம் புரவிஎடுப்பு முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**நிக்கல்(II) நைட்ரேட்டு** (*Nickel(II) nitrate*) என்பது Ni(NO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதைத் தவிர வேறு சில நிக்கல்(II) நைட்ரேட்டு நீரேற்றுகளும் அறியப்படுகின்றன. நிக்கல்(II) நைட்ரேட்டு அறுநீரேற்றில் நைட்ரேட்டு அயனிகள் நிக்கலுடன் பிணைக்கப்பட்டிருக்காது. Ni(NO3)2.9H2O, Ni(NO3)2.4H2O, and Ni(NO3)2.2H2O. ஆகிய நீரேற்றுகளும் அறியப்படுகின்றன.

தயாரிப்பு
---------

நிக்கல் ஆக்சைடுடன் நைட்ரிக் அமிலத்தைச் சேர்த்து வினைபுரியச் செய்தால் நிக்கல்(II) நைட்ரேட்டு உருவாகிறது. 

NiO + 2 HNO3 + 5 H2O → Ni(NO3)2.6H2O
நீரற்ற நிக்கல் நைட்ரேட்டை பொதுவாக நீரேற்றுகளை சூடாக்குவதன் மூலம் தயாரிக்க முடிவதில்லை. மாறாக நீரேற்றுடன் டைநைட்ரசன் பெண்டாக்சைடு அல்லது டைநைட்ரசன் டெட்ராக்சைடுடன் நிக்கல் கார்பனைலை சேர்த்து வினைபுரியச் செய்தால் நீரிலி நிலை நிக்கல்(II) நைட்ரேட்டு உருவாக்கப்படுகிறது.

Ni(CO)4 + 2 N2O4 → Ni(NO3)2 + 2 NO + 4 CO
நீரேற்றப்பட்ட நைட்ரேட்டு பெரும்பாலும் நிக்கல் வினையூக்கிகளுக்கு முன்னோடியாகப் பயன்படுத்தப்படுகிறது.

கட்டமைப்பு
----------

ஆக்சிசனேற்றப்பட்ட ஈந்தணைவிகள் கொண்ட நிக்கல்(II) சேர்மங்கள் பெரும்பாலும் எண்முக ஒருங்கிணைப்பு வடிவவியலைக் கொண்டுள்ளன. இரண்டு பல்லுருவ நான்குநீரேற்றுகள் (Ni(NO3)2.4H2O) படிகமாக்கப்பட்டுள்ளன. ஒரு நான்குநீரேற்றில் ஈதல்பிணைப்பு நைட்ரேட்டு ஈந்தணைவிகள் மாறுபக்கத்திலும்

பயன்
----

நிக்கல்(II) நைட்ரேட்டு முதன்மையாக உலோக நிக்கலின் மின்முலாம் பூசவும் மற்றும் மின்னச்சுத் தகடுகளாக்கவும் பயன்படுத்தப்படுகிறது. பன்முக வினையூக்கத்தில், நிக்கல்(II) நைட்ரேட்டு அலுமினாவை செறிவூட்ட பயன்படுத்தப்படுகிறது. வெப்பச்சிதைவின் போது விளையும் பொருள்களில் இரானே நிக்கல் மற்றும் உருசிபரா நிக்கல் வடிவங்கள் கிடைக்கின்றன. ஒரே மாதிரியான வினையூக்க வினையில் அறுநீரேற்று குறுக்கு இணைப்பு வினைகளுக்கு ஒரு முன் வினையூக்கியாகும்.

மேற்கோள்கள்
-----------

1. ↑  Lascelles, Keith; Morgan, Lindsay G.; Nicholls, David; Beyersmann, Detmar (2005), "Nickel Compounds", *Ullmann's Encyclopedia of Industrial Chemistry*, Weinheim: Wiley-VCH, doi:10.1002/14356007.a17\_235.pub2
2. ↑  Morosin, B.; Haseda, T. (1979). "Crystal Structure of the β Form of Ni(NO3)2.4H2O". *Acta Crystallographica Section B: Structural Crystallography and Crystal Chemistry* **35** (12): 2856–2858. doi:10.1107/S0567740879010827. </ref மற்றொன்றில் அவை சிசு எனப்படும் அதேபக்கத்திலும் காணப்படுகின்றன.<ref>Gallezot, P.; Weigel, D.; Prettre, M. (1967). "Structure du Nitrate de Nickel Tétrahydraté". *Acta Crystallographica* **22** (5): 699–705. doi:10.1107/S0365110X67001392. Bibcode: 1967AcCry..22..699G.
3. ↑  Xiao, Yu-Lan; Zhang, Xingang (2017). "Nickel(II) Nitrate Hexahydrate". *Encyclopedia of Reagents for Organic Synthesis*. பக். 1–3. doi:10.1002/047084289X.rn02013. பன்னாட்டுத் தரப்புத்தக எண்:978-0-470-84289-8.
**சமணம் வளர்த்த தமிழ்** என்பது சமயக் கருத்துக்களைப் பரப்ப சமணர்கள் தமிழைக் கருவியாக கைக்கொண்டனரென்பதை குறிக்கிறது. கி.பி. இரண்டாம் நூற்றாண்டு முதல் கி.பி. எட்டாம் நூற்றாண்டு வரையி்ல் தமிழகத்தில் சமண சமயம் சிறந்து விளங்கியது.

இலக்கியங்கள்
------------

சமணர்கள் புது வகையான இலக்கியங்களையும் அறநூல்களையும் இயற்றினர். சிலப்பதிகாரமும் சீவக சிந்தாமணியும் ஐம்பெரும் காப்பியங்களில் இடம்பெறும் நூல்கள் இவ்விரு நூல்களும் இளங்கோ அடிகள். திருத்தக்க தேவரால் இயற்றப்பட்டன. காவியப் பண்புகளெல்லாம் ஒருங்கே பெற்ற சீவகசிந்தாமணி ஐம்பெரும் காப்பியங்களின் வாிசையில் சிறப்பிடம் பெறுகின்றது. பிற சமயத்தாரும் இந்நூல்களை பொிதும் பாராட்டுகின்றனர். சைவராக கருதப்பெறும் நச்சினார்க்கினியர் உரை எழுதி உள்ளார். சமயம் கடந்த காவிய நயம் பெற்ற நூல் என்பதற்கு இதுவே சான்று. சூளாமணி, வளையாபதி, யசோதர காவியம், நீலகேசி, உதயணன் கதை, மேரு மந்திரப் புராணம், திருக்கலம்பகம், திருநூற்று அந்தாதி ஆகியனவும் சமணர்கள் இயற்றிய நூல்கள் ஆகும்.

நீதி நூல்கள்
------------

நாலும் இரண்டும் சொல்லுக்குறுதி என்ற பழமொழி நாலடியாரையும் திருக்குறளையும் உணர்த்தும். நான்மணிக் கடிகை பழமொழி ஏலாதி ஆகிய நூல்கள் சமணர்களால் இயற்றப்பட்டவை.

இலக்கண நூல்கள்
--------------

முதல் தமிழ் இலக்கண நூலான தொல்காப்பியம் இயற்றிய ஆசிாியர் சமணர் என்று கூறும் வழக்கம் உண்டு. யாப்பெருங்கலம், யாப்பருங்கலக்காாிகை என்ற யாப்பிலக்கண நூல்களும் அவற்றின் உரை நூல்களும் சமணர்களால் எழுதப்பெற்றவை. நேமிநாதம் என்ற இலக்கண நூலும் சமணர் இயற்றியதே. பொருள் இலக்கணத்தை பற்றிய அகப்பொருள் விளக்கம் என்ற நூலும் சமணர்களால் இயற்றப்பட்டதே.

நிகண்டுகள்
----------

சொற்களின் பொருள்களை அறிய துணைபுாியும் நிகண்டுகளை முதன்முதலில் இயற்றிய பெருமை சமணர்களையே சாரும். சூடாமணி நிகண்டை இயற்றிய மண்டல புருடர் சமண முனிவரே. திவாகரத்தை திவாகரர் என்ற சமண முனிவரும், பிங்கலந்தையை அவருடைய மகன் பிங்கலரும் இயற்றினர்.

கேசி நூல்கள்
------------

ஐஞ்சிறு காப்பியங்களுள் குண்டலகேசி என்னும் நூலுக்கு எதிராக நீலகேசி என்னும் நூல் சமணர்களால் இயற்றப்பட்டது.

பிற நூல்கள்
-----------

எலி விருத்தம், கிளி விருத்தம், சாந்தி புராணம், நாரதசாிதை, மல்லிநாதர் புராணம் ஆகியன சமண முனிவர்களால் இயற்றப்படடன. ஸ்ரீபுராணமும், கந்தய சிந்தாமணியும் சமணர் இயற்றிய உரைநடை நூல்களாகும்.

உசாத்துணை நூல்
--------------

பன்முக நோக்கில் தமிழ் இலக்கிய வரலாறு, ஆசிாியர் முனைவர்.கா.வாசுதேவன்

1. 1 2 3  "தமிழகத்தில் சமணம்". *இரா. பானுகுமார், சென்னை*. தமிழ் மரபு அறகட்டளை. செப்டம்பர் 11, 2017. Archived from the original on 2019-07-20. பார்க்கப்பட்ட நாள் மே 16, 2019. `{{cite web}}`: Check date values in: `|date=` (help)
2. 1 2 3 4 5 6  தமிழ் இலக்கிய வரலாறு (1998- 27 ஆம் பதிப்பு). *தமிழ் இலக்கிய வரலாறு*. சென்னை: மணமலர்ப் பதிப்பகம், சென்னை. பக். 138-139. .
**நிக்கல் டெட்ராபுளோரைடு** (*Nickel tetrafluoride*) என்பது NiF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கலும் புளோரினும் சேர்ந்து வினைபுரிவதால் இந்த இருமச் சேர்மம் உருவாகிறது.

தயாரிப்பு
---------

(XeF5)2NiF6 சேர்மத்துடன் ஆர்சனிக்கு பெண்டாபுளோரைடு (AsF5) அல்லது பொட்டாசியம் அறுபுளோரோநிக்கலேட்டு(IV) சேர்மத்துடன் போரான் முப்புளோரைடைச் சேர்த்து வினைபுரியச் செய்தால் நிக்கல் டெட்ராபுளோரைடு உருவாகிறது.

இயற்பியல் பண்புகள்
------------------

நிக்கல் டெட்ராபுளோரைடு ஒரு பழுப்பு நிற திடப்பொருளாக உருவாகிறது. NiF3 ஐ உருவாக்குவதற்கு –65° செல்சியசு வெப்பநிலைக்கு மேல் F2 இழந்து நிலைப்புத்தன்மையற்றதாகி NiF3 சேர்மத்தை கொடுக்கிறது.

வேதிப் பண்புகள்
---------------

நிக்கல் டெட்ராபுளோரைடு மிகவும் வலிமையான ஓர் ஆக்சிசனேற்றியாகும். நீரற்ற HF இல் லூயிசு அமிலங்களின் முன்னிலையில் ஆக்சிசனேற்ற பண்புகள் மேம்படுத்தப்படுகின்றன. ஆக்சிசனேற்ற சக்தியின் அடிப்படையில், இது கிரிப்டான் இருபுளோரைடுடன் ஒப்பிடத்தக்கதாக உள்ளது. புரோமின் பெண்டாபுளோரைடை அறுபுளோரோபுரோம்(VII) நேர்மின் அயனியாகவும், பொட்டாசியம் அறுபுளோரோபிளாட்டினேட்டு(V) சேர்மத்தை பிளாட்டினம்(VI) புளோரைடாகவும் ஆக்சிசனேற்றம் செய்கிறது.

நிக்கல் டெட்ராபுளோரைடு சேர்மம் நிலையற்ற கிரிப்டான் இருபுளோரைடுக்கு மாற்றாக கனிமத் தொகுப்பு வினைகளில் பயன்படுத்தப்படுகிறது. ஏனெனில் இது கிடைக்கக்கூடிய மற்றும் நிலையான பொட்டாசியம் அறுபுளோரோநிகெலேட்டு(IV) சேர்மத்திலிருந்து மிக எளிதாக ஒருங்கிணைக்கப்படுகிறது.

மேற்கோள்கள்
-----------

1. ↑  Li, Lin; Sakr, Ahmed K.; Schlöder, Tobias; Klein, Siri; Beckers, Helmut; Kitsaras, Marios-Petros; Snelling, Howard V.; Young, Nigel A. *et al*. (15 March 2021). "Searching for Monomeric Nickel Tetrafluoride: Unravelling Infrared Matrix Isolation Spectra of Higher Nickel Fluorides". *Angewandte Chemie* **133** (12): 6461–6464. doi:10.1002/anie.202015501. பப்மெட்:33300240.
2. ↑  "nickel tetrafluoride (CHEBI:30392)". ebi.ac.uk. பார்க்கப்பட்ட நாள் 13 February 2024.
3. 1 2  Macintyre, Jane E. (5 December 1996) (in en). *Dictionary of Inorganic Compounds, Supplement 4*. CRC Press. பக். 200. பன்னாட்டுத் தரப்புத்தக எண்:978-0-412-75020-5.. பார்த்த நாள்: 13 February 2024.
4. ↑  Zemva, B.; Lutar, K.; Chacon, L.; Fele-Beuermann, M.; Allman, J.; Shen, C.; Bartlett, N. (October 1995). "Thermodynamically Unstable Fluorides of Nickel: NiF4 and NiF3 Syntheses and Some Properties" (in en). *Journal of the American Chemical Society* **117** (40): 10025–10034. doi:10.1021/ja00145a013. பன்னாட்டுத் தர தொடர் எண்:0002-7863.. பார்த்த நாள்: 13 February 2024.
5. ↑  Haupt, Axel (22 March 2021) (in en). *Organic and Inorganic Fluorine Chemistry: Methods and Applications*. Walter de Gruyter GmbH & Co KG. பன்னாட்டுத் தரப்புத்தக எண்:978-3-11-065950-4.. பார்த்த நாள்: 13 February 2024.
**சமோவான் விசிறிவால்** (*ரைபிதுரா நெபுலோசா*) என்பது ரைபிதுரிடே குடும்பத்தில் உள்ள ஒரு பறவைசிற்றினம் ஆகும். இது சமோவாவில் மட்டுமே காணப்படும் அகணிய உயிரி. இது உபோலு மற்றும் சவாய் தீவுகளில் காணப்படுகிறது.

விளக்கம்
--------

சமோவான் விசிறிவாலின் இறகுகள் பெரும்பாலும் அடர் சாம்பல்-பழுப்பு நிறத்தில் காணப்படும். வாலின் அடிப்பகுதி வெள்ளை நிறத்திலும், கருப்பு வால் மற்றும் வெளிர் (வெள்ளை அல்லது வெளிறிய புகை) தொண்டையுடன் காணப்படும். கண்களுக்குப் பின்னால் வெண் புள்ளி உள்ளது. மற்ற விசிறிவால்களைப் போல, சமோவான் விசிறிவால் பெரும்பாலும் நீண்ட வாலை விசிறியைப் போல விரிக்கிறது. சில நேரங்களில் மற்ற பறவைகளின் குரல்களைப் போன்று ஒலி எழுப்பும்.

பரவல்
-----

சமோவான் விசிறிவால் உபோலு தீவில் பொதுவானதாகவும் பரவலாகவும் காணப்படுகிறது. சவாய் தீவில் வரையறுக்கப்பட்ட பரவலைக் கொண்டுள்ளது.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். முதன்மை மற்றும் இரண்டாம் நிலை மழைக்காடுகளை இவை விரும்புகிறது. ஆனால் மனிதனால் உருவாக்கப்பட்ட நிலப்பரப்புகளிலும் (விளைநிலங்கள், தோட்டங்கள்) காணப்படும்.

வகைபிரித்தல்
------------

பன்னாட்டு பறவையிலாளர்கள் சங்கத்தின் தகவலின் படி இரண்டு அங்கீகரிக்கப்பட்ட துணையினங்கள் உள்ளன.

* *ரை. நெ. அல்டெரா* மேயர், 1931
* *ரை. நெ. நெபுலோசா* பீலே, 1849

சமோவான் விசிறிவால் (*ரை. நெபுலோசா*) இதனுடன் ஒரு பெரும் சிற்றினத்தை உருவாக்குகிறது:

* பழுப்பு விசிறிவால் (*ரை. ட்ரோனேய்*)
* மகிரா விசிறிவால் (*ரை. டெனெப்ரோசா*)
* ரென்னெல் விசிறிவால் (*ரை. ரெனெல்லியானா*)
* கோடுடைய விசிறிவால் (*ரை. வெர்ரோக்சி*)
* கடவு விசிறிவால் (*ரை. பெர்சோனாடா*)

மேற்கோள்கள்
-----------

1. ↑  BirdLife International (2016). "*Rhipidura nebulosa*". *IUCN Red List of Threatened Species* **2016**: e.T22706878A94094907. doi:10.2305/IUCN.UK.2016-3.RLTS.T22706878A94094907.en.. பார்த்த நாள்: 13 November 2021.
2. 1 2  "Samoan Fantail". *Ebird* (in ஆங்கிலம்).
3. ↑  del Hoyo, J.; Elliott, A.; Christie, D. 2006.
4. ↑  Gill F. Donsker D. & Rasmussen P. (Eds.
5. ↑  Tvardikova K. (2022). "*Rhipidura drownei* Gould, 1843". *New Guinea Birds online* (in ஆங்கிலம்). பார்க்கப்பட்ட நாள் 2022-02-24.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q746663
* விக்கியினங்கள்: Rhipidura nebulosa
* ADW: Rhipidura\_nebulosa
* Avibase: BEA526F9ADDF1904
* BirdLife: 22706878
* ஈபேர்டு: samfan1
* GBIF: 5231737
* iNaturalist: 8134
* IRMNG: 11010042
* ITIS: 562751
* IUCN: 22706878
* Xeno-canto: Rhipidura-nebulosa

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Podargidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**தவளைவாயன்** (*Frogmouths*) என்பது ஒரு இரவாடி பறவை ஆகும். இது பக்கியுடன் தொடர்புடைய ஒரு பறவை. இந்தப் பறவைகளானது இந்தோமலேயா மற்றும் ஆத்திரேலியப் பகுதிகளில் பரவியுள்ளன.

உயிரியல்
--------

இவற்றிற்கு அமைந்துள்ள பெரிய தட்டையான அகன்ற தவளை போன்ற அலகுக்காக இப்பெயரைப் பெறறன. இவறறின் இந்த வாயமைப்பு பூச்சிகளைப் பிடிக்க ஏதுவாக உள்ளது. இவற்றின் பறக்கும் ஆற்றல் பலவீனமானது. இவை பகலில் கிளைகளில் படுத்து ஓய்வெடுக்கிறன. இவற்றின் உடலில் உள்ள நிற அமைப்புகளால் உருமறைப்பு பெறுகின்றன. இவை மரக் கிளைக் கவையில் மூன்று வெள்ளையான முட்டைகள் வரை இடுகின்றன. முட்டைகளை இரவில் பெண் பறவையும், பகலில் ஆண் பறவையும் அடைகாக்கின்றன. இந்தப் பறவை இனங்களில் ஆத்திரேலியா மற்றும் நியூ கினியாவில் காணப்படும் மூன்று வகையான தவளை வாயன்கள் பெரிய பறவைகள் ஆகும். அவை பாரிய தட்டையான பரந்த அலகுகுகளைக் கொண்டுள்ளன. அவை சிறிய முதுகெலும்பிளை (தவளைகள், எலிகள், முதலியன) உண்பதாக அறியப்படுகிறது. இவை சில நேரங்களில் இரையை விழுங்குவதற்கு முன்பு இரையை கல்மீது அடிப்பதாகவும் அறியப்படுகிறது. வெப்பமண்டல ஆசியாவில் பத்து வகையான தவளைவாயன்கள் காணப்படுகின்றன. அவை சிறிய, வட்டமான அலகுகளைக் கொண்டுள்ளன. மேலும் அவை முக்கியமாக பூச்சிகளை உணவாக உட்கொள்கின்றன. *பொடர்கஸ்* மற்றும் *பாட்ராக்கோஸ்டோமஸ்* ஆகிய இரண்டு வகையான தவளைவாயன்களின் அலகின் அடிப்பகுதியைச் சுற்றி *முள்ளரும்புகள்* உள்ளன. இதில் *பாட்ராச்சோஸ்டோமஸ்* தவளை வாயன்கள் நீளமான முள்ளரும்புகளைக் கொண்டவை. அவை பூச்சி இரையிலிருந்து கண்களைப் பாதுகாக்க இருக்கலாம். 2007 ஏப்ரலில்சாலமன் தீவுகளில் இருந்து ஒரு புதிய வகை தவளைவாயன் கண்டறியப்பட்டது. அது புதிதாக வகைப்படுத்தபட்ட இனமான *ரிகிடிபென்னாவில்* சேர்க்கப்பட்டது.

குறிப்புகள்
-----------

1. 1 2  Perrins, Christopher (2003). *Firefly Encyclopedia of Birds*. Firefly Books. பக். 342. பன்னாட்டுத் தரப்புத்தக எண்:1-55297-777-3. .
2. ↑  Cleere (2007). "A new genus of frogmouth (Podargidae) from the Solomon Islands – results from a taxonomic review of *Podargus ocellatus inexpectatus* Hartert 1901". *Ibis* **149**: 271–286. doi:10.1111/j.1474-919x.2006.00626.x.
இலங்கையில் ஒரு இலங்கை பெரிய பச்சைக்கிளி (ஆண்)
**இலங்கை பெரிய பச்சைக்கிளி** (large ceylonese parakeet) உயிரியல் பெயர்: *Psittacula eupatria eupatria*) என்பது பெரிய பச்சைக்கிளியின் ஐந்து கிளையினங்களில் ஒன்றாகும். இது மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது.

விளக்கம்
--------

புறா அளவுடைய இப்பறவை சுமார் 52 செ.மீ. நாளம் இருக்கும். பெண் பறவை ஆண் பறவையை விட அளவில் சற்று சிறியது. இதன் அலகு வளைந்து சிவப்பாக இருக்கும். விழிப்படலம் வெளிர் மஞ்சளாக நீலச் சாம்பல் வண்ண உள்வட்டத்தோடு காட்சியளிக்கும். இதன் கால்கள் ஈய நிறத்தில் இருக்கும். உடல் முழுக்க பச்சை நிறத்தில் இருந்தாலும் இதன் தோள்பட்டையில் சிவப்பு திட்டுகள் தெளிவாக காணப்படும். மேலும் கழுத்தில் இளஞ்சிவப்பு உரோசா நிறத்தில் ஒரு வளையம் காணப்படும். கீழ் அலகிலிருந்து கழுத்துக் கோடுவரை ஒரு கரும்பட்டைக்கோடு வரும். பெண் பறவைக்கும் முதிர்ச்சியடையாத ஆண் பறவைக்கும் கழுத்தில் வளையமும், கரும்பட்டைக் கோடும் இருக்காது.

பரவலும் வாழிடமும்
-----------------

இப்பறவை மேற்கு இந்தியா, தென்னிந்தியா, இலங்கை போன்ற இடங்களில் காணப்படுகிறது. குறிப்பாக மரங்களடர்ந்த தோப்புகள், இலையுதிர் காடுகள், ஈரமான காடுகள் போன்ற பகுதிகளை சார்ந்து வாழும். மலைகளில் 900 மீட்டர் உயரம் வரை காணப்படுகிறது.

நடத்தை
------

இந்தக் கிளிகள் மூன்று முதல் நான்கு வரையிலாக ஒன்றாக திரியக்கூடியன. இரவில் இலைகள் மிக்க மரங்களில் ஐந்து முதல் 50 வரையான பறவைகள் கூட்டமாக பிற பறைவைகளோடு சேர்ந்து தங்கும். எப்போதும் ஆரவாரம் செய்தபடி இருக்கும். மெல்ல இறக்கையடித்து விரைவாக சீராக செல்லும். 

இதன் முதன்மை உணவாக பழங்களும், தானியங்களும் உள்ளன. பலாசு, முள் முருங்கை ஆகிய மரங்களில் பூக்கள் மலரும் பருவத்தில் அம்மரங்களின் பூக்களில் உள்ள தேனை விரும்பி பிற பறவைகளோடு சேர்ந்து உண்ணும். அலகால் அம்மலர்களின் இதழ்களை வெட்டி எறிந்து அதன் பின்னர் அதில் உள்ள தேனைக் குடிக்கும். 

உரத்த குரலில் கியாக், கியாக், கியாக், கியாக் என்றோ கியார் என்றோ கத்தும். வளர்ப்பவர்களிடம் இருந்து சில சொற்களை பேச கற்றுக் கொள்ளும் ஆற்றல் கொண்டது. சில வேடிக்கை செயல்களை செய்து காட்டவும் பழகி கொள்ளும்.

இனப்பெருக்கம்
-------------

இவை திசம்பர் முதல் ஏப்ரல் வரை இனப்பெருக்கம் செய்கின்றன. இவை தென்னை போன்ற மரங்களில் குடைந்து பொந்து செய்து முட்டை இடும். மரங்கொத்தி, குக்குறுவான் போன்றவற்றின் பழைய கூட்டையும் பயன்படுத்திக் கொள்வதும் உண்டு. மனித நடமாட்டமுள்ள பழைய கோபுரங்கள், கோட்டைகள், வீடுகள் போன்றவற்றில் உள்ள பொந்துகளில் முட்டை இடுவது உண்டு. இவை மூன்று முதல் நான்கு வரையிலான வெண்மையான முட்டை இடுகின்றன. 19 முதல் 21 நாட்கள் வரை அடைகாக்கும். ஆண், பெண் என இரு பறவைகளும் கூட்டாக கூடமைத்து, அடைகாத்து, குஞ்சுகளைப் பேணும் இயல்புடையன.

மேற்கோள்கள்
-----------

1. ↑  del Hoyo, Josep; Nigel J. Collar; David A. Christie; Andrew, Elliot; Lincoln D.C. Fishpool (2014). *HBW and BirdLife International Illustrated Checklist of the Birds of the World*. **1: Non-passerines**. Barcelona: Lynx Edicions. பன்னாட்டுத் தரப்புத்தக எண்:978-8496553941.
2. ↑  Joseph Forshaw; Knight, Frank (2010). *Parrots of the World*. Princeton, NJ: Princeton University Press. பன்னாட்டுத் தரப்புத்தக எண்:978-0643100572.
3. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 227-229.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27615326
* GBIF: 7192731
* iNaturalist: 464728
* ITIS: 714398
* என்.சி.பி.ஐ: 1549194

 |
**தாபிதா சாலமன்** (Tabitha Solomon) (பிறப்பு 1901) இந்தியாவில் பல் மருத்துவராக தகுதி பெற்ற முதல் பெண்களில் ஒருவர் ஆவார். 1928இல் கொல்கத்தா பல் கல்லூரி மற்றும் மருத்துவமனையில் பட்டம் பெற்றார். பட்டம் பெற்ற பிறகு சித்தரஞ்சன் சேவா சதன் மருத்துவமனையில் பல் மருத்துவ நிலையத்தைத் தொடங்கினார். மேலும் தபெரின் மருத்துவமனையிலும் பணிபுரிந்தார். பக்தாத் யூத சமூகத்தின் உறுப்பினரான இவர் யூத சமுதாயப் பணிகளில் நெருக்கமாக ஈடுபட்டார்.

ஆரம்பகால வாழ்க்கையும் கல்வியும்
-------------------------------

தாபிதா சாலமன் 1900ஆம் ஆண்டில்  பிரித்தானிய இந்தியாவில் பாக்தாதி யூத சமூகத்தில் பிறந்தார். இந்தியாவில் பல் மருத்துவராக தகுதி பெற்ற முதல் பெண்களில் இவரும் ஒருவர், கொல்கத்தா பல் மருத்துவக் கல்லூரி மற்றும் மருத்துவமனையில் (பின்னர் டாக்டர் ஆர். அகமது பல் கல்லூரி) பட்டம் பெற்றார், 1928 மார்ச் 30 அன்று பல் மருத்துவத்தில் பட்டம் பெற்றார். அதே கல்லூரியிலிருந்து 1923 இல் தகுதி பெற்ற ஒரே முந்தைய பல் மருத்துவரான பாத்திமா அலி ஜின்னாவிற்கு ஐந்து ஆண்டுகளுக்குப் பிறகும், லாகூரில் உள்ள டி'மொன்ட்மோர்ன்சி பல் மருத்துவக் கல்லூரியில் பல் மருத்துவத்தில் 1944 இல் தகுதி பெற்ற விம்லா சூட் என்பவருக்கு பதினாறு ஆண்டுகளுக்கு முன்பும் இவரது சாதனை இருந்தது.

தொழில்
------

இவர், *கல்கத்தா டென்டல் ஜர்னல்* என்ற இதழில் இரபியுதீன் அகமது என்பவருடன் பணிபுரிந்து சித்தரஞ்சன் சேவா சதான் மருத்துவமனையில் பல் மருத்துவ நிலையத்தைத் தொடங்கினார். மேலும், தபெரின் மருத்துவமனையில் கௌரவ மருத்துவராகப் பணிபுரிந்தார்.

இவர் யூத காரணிகளில் நெருக்கமாக ஈடுபட்டார். மகளிர் சர்வதேச சியோனிச அமைப்பு, நலக்குழுக்கள், கொல்கத்தா யூத சங்கம், பன்முக கலாச்சார கொல்கத்தா மகளிர் குழு ஆகியவற்றில் பணியாற்றினார்.

சொந்த வாழ்க்கை
--------------

தபிதா சாலமன் எரிக், சார்லசு என்ற இரண்டு மகன்களையும் ஹெப்பே என்ற ஒரு மகளையும் பெற்றார்.

மேற்கோள்கள்
-----------

1. ↑  "Famous People". *aim2excel* (in அமெரிக்க ஆங்கிலம்). Archived from the original on 5 மார்ச் 2021. பார்க்கப்பட்ட நாள் 3 June 2020. `{{cite web}}`: Check date values in: `|archive-date=` (help)
2. ↑  The Too Few People. The Jew Community of Kolkata. Sudipto Sengupta, *Probashi*, 22 January 2015. Retrieved 4 June 2020.
3. ↑  Fatima, Zareen. "Vimla Sood, Tabitha Solomon, Fatima Ali Jinnah......Who among them are the first female dentists of India?". *HeritageTimes* (in பிரிட்டிஷ் ஆங்கிலம்). பார்க்கப்பட்ட நாள் 3 June 2020.
4. ↑  Tabitha Solomon's Dental Certification பரணிடப்பட்டது 2020-06-03 at the வந்தவழி இயந்திரம், *Recalling Jewish Calcutta: Memories of the Jewish community in Calcutta*. Retrieved 4 June 2020.
5. 1 2  Tabitha Solomon. பரணிடப்பட்டது 2020-01-30 at the வந்தவழி இயந்திரம் *Recalling Jewish Calcutta: Memories of the Jewish community in Calcutta*. Retrieved 4 June 2020.
6. ↑  Tabitha and Avi. பரணிடப்பட்டது 2020-06-04 at the வந்தவழி இயந்திரம் Recalling Jewish Calcutta: Memories of the Jewish community in Calcutta. Retrieved 4 June 2020.

வெளி இணைப்புகள்
---------------

* Remembering Tabitha Solomon,the first Indian woman dentist. White Coat Nerd.
**சலங்கை மாடாட்டம்** என்பது தமிழ்நாட்டின் மாநிலத்தின் பழனி, திருப்பூர் பகுதிகளில் நடைபெறும் வழிபாடு சடங்காகும். இது சலங்கை மாடு ஆட்டம், சலங்கை எருதாட்டம் எனவும் அழைக்கப்படுகிறது.

கோவிலுக்கு நேர்த்திக்கடனாக செலுத்திய காளை மாடுகளுக்கு சூலம் போன்ற குறிகளை இட்டு வளர்க்கின்றனர். இந்தக் கோயில்மாடுகளுக்கு விவசாய பணிகள் அளிக்கப்படுவதில்லை. தைப்பொங்கலை வரவேற்கும் வகையில் உருமி இசைக்கேற்ப ஆடும் வகையில் மார்கழி மாதம் முழுவதும் மாடுகளுக்கு பயிற்சி அளிக்கப்படுகிறது. இந்த கோயில் மாடுகளை சலங்கை மாடுகள் என அழைக்கின்றனர்.

காவலப்பட்டி சலங்கை மாடாட்டம்
----------------------------

இந்த சலங்கை மாடாட்ட நிகழ்வு பொங்கல் திருவிழாவின் போது நடத்தப்படுகிறது. இது முன்னூறு ஆண்டுகளுக்கு மேலாக தொடர்ந்து நடைபெற்று வருகின்ற‌ பாரம்பரிய நிகழ்வாகும்.

இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் காவலப்பட்டி ஊரில் தை முதல் நாள் பிறக்கும் காளைக்கன்றுகளை சாமிக்கு நேர்த்திக் கடனாக செலுத்தி விடுகின்றனர். அக்காளைகளுக்கு காலில் சலங்கை கட்டி ஆடும் பயிற்சி தந்துள்ளனர்.

ஒவ்வொரு ஆண்டும் ஊர் மைதானத்தில் சலங்கை மாட்டாட்டம் நடத்தப்படுகிறது. காளைமாட்டின் உரிமையாளர்கள் காளையை குளிப்பாட்டி, அலங்கரித்து சலங்கை அணிவித்து ஒன்று கூடும் இடத்திற்கு அழைத்து வருகிறார்கள்.

திருப்பூர் மாவட்டம்
-------------------

திருப்பூர் மாவட்டத்திலுள்ள உடுமலை, குடிமங்கலம் பகுதிகளிலும் சலங்கை மாடு ஆட்டம் நடைபெறுகிறது. சோமவாரப்பட்டியில் உள்ள ஆல்கொண்டமால் கோவிலுக்கு தானமாக காளைகளை வழங்குகிறார்கள். அந்க கோயில் காளைகளை சலங்கை மாடுகளாக பயிற்சி அளிக்கிறார்கள்.

ஆதாரங்கள்
---------

1. ↑  "காவலப்பட்டியில் பாரம்பரிய 'சலங்கை மாடு' ஆட்டம்". *Dinamani*.
2. 1 2  "மக்களை கவரும் சலங்கை மாடு ஆட்டம்". *Tamilmithran*.
3. 1 2 3  "தைபொங்கலை வரவேற்கும் விதமாக சலங்கை மாடு ஆட்டம்". *Daily Thanthi*. 12 ஜன. 2022. `{{cite web}}`: Check date values in: `|date=` (help)
4. ↑  "பழநியில் சலங்கை மாடு ஆட்டம் - Dinamalar Tamil News". *Dinamalar*.

வெளி இணைப்புகள்
---------------

* எருது விளையாட்டு #சலகருது - VINOTH THANGAVELGOUNDER